שדה, שדה  פותח פה:  מה מאוד אצמא למים!  נא שמיים,  נא שמיים,  נא המטירו מים.  גרעין, גרעין  בניר ימתין:  מה מאוד אצמא למים!  נא שמיים,  נא שמיים,  נא המטירו מים.  אילן, אילן  יתור ענן:  מה מאוד אצמא למים!  נא שמיים,  נא שמיים,  נא המטירו מים.  טלי וגדי  בפעי וגעי:  מה מאוד אצמא למים!  נא שמיים,  נא שמיים,  נא המטירו מים.  ציפור, ציפור  מקן תיצפור:  מה מאוד אצמא למים!  נא שמיים,  נא שמיים,  נא המטירו מים.  ירושלים  תישא כפיים:  מה מאוד אצמא למים!  נא שמיים,  נא שמיים,  נא המטירו מים.